Tartu Saksa Perekonnaajaloo Uurimise Selts

Tartu Saksa Perekonnaajaloo Uurimise Selts  (saksa k. Dorpater deutsche genealogische Gesellschaft, Dorpater Deutsche Genealogische Gesellschaft) oli aastatel 1926–1940 Tartus Põhja-Liivimaa saksa perekondade ajaloo uurimise ja sellealaste materjalide kogumisega tegelenud seltsTartu Saksa Perekonnaajaloo Uurimise Selts, Eesti Ajalooarhiiv, EAA.1850

Tartu Saksa Perekonnaajaloo Uurimise Selts asutati 7. oktoobril 1926 ja suleti 30. oktoobril 1940 ENSV Rahvakomissaride Nõukogu poolt 9. oktoobril 1940. 1939. aastal oli seltsil 45 liiget ja 5 auliiget.

TSPUS kogus genealoogilisi andmeid, koostas koguduste meetrikaraamatute põhjal saksa rahvusest isikute kohta kartoteegi, kogus ka andmeid aastatel 1917–1920 hukkunud sakslaste kohta, koostas tellimustöödena perekonna-ajalugusid jne. Ajalooarhiivi EAA 1850 fondis on kogutud materjalid: nt. perekond Gützlaffi (Johann Gutslaff, Eberhard Gutsleff vanem, Eberhard Gutsleff, Heinrich Gutsleff, Johann Christoph Gutsleff), Knorre, Kupfferi, Pauckeri, Stenbocki, Wrangelli ja Wulfi ajalugu (1908–1937); aadlike nimekirjad koos genealoogiliste andmetega (1928); Kuressaare (1786), Pärnu (1618–1889), Tallinna (1624–1690) ja Limbaži (1800) linnakodanike nimekirjad, väljavõtted arhiividest saksa rahvusest kodanike kohta: genealoogilised märkmed Eesti (1722–1938), Läti (1661–1896), Moskva Peeter-Pauli (1803–1912) ja Peterburi (1732–1892) koguduste kirikuraamatuist; Riia koguduste kirikuraamatuist tehtud väljavõtete tähestikuline register (1891); väljavõtted Pilistvere kihelkonna saksa rahvusest elanike hingeloendeist (1782–1811); tähestikuline register Tartu linna elanike hingeloendist (1816); väljavõtted Saaremaa vakuraamatuist saksa rahvusest elanike kohta (1731), väljavõtted Liivimaa aadlimatriklist ja Liivimaa rüütelkonna arhiivist (1625–1919), kirikuraamatute ja genealoogiliste allikmaterjalide registrid (1657–1928).

Seltsil olid suhted sarnaste seltsidega Saksamaal, Hollandis, Soomes, Šveitsis, Austrias, Lätis, Poolas ja Skandinaaviamaades. Ainelist toetust saadi Saksa vähemusrahvuse kultuuromavalitsuselt.

Seltsi algatusel hakkas Tartus 1930. aastal ilmuma Läti ja Eestimaa Kirjanduse Ühingu genealoogiasektsioon seltside ühine ajakiri Baltische Familiengeschichtliche MitteilungenBaltische Familiengeschichtliche Mitteilungen, Pomeranian Digital Library, mida toimetas Tartus Wilhelm von Maydell. Ümberasumise tõttu ilmus 9. aastakäigu viimane number (Schlußheft) tagantjärele juunis 1941 Posenis.

 Viited 

Kategooria:20. sajand Tartus
Kategooria:Baltisaksa organisatsioonid
Kategooria:Genealoogia
Kategooria:Liivimaa